
Compartimentul Analiză şi Elaborare 

Documente Primar şi Consiliul local
          Nr. 18149 din 14.06.2023
RAPORT DE SPECIALITATE

privind proiectul de Hotărâre a Consiliului Local referitor la aprobarea încheierii unui protocol de cooperare între Unitatea Administrativ-Teritorială Cornetu din județul Ilfov și Unitatea Administrativ-Teritorială  Județul Ilfov – Consiliul Județean, în vederea depunerii proiectului „Microbuze electrice pentru elevii din județul Ilfov”, finanțat prin Planul Național de Redresare și Reziliență, Componenta C15: Educație, Reforma 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar, Investiția 10: Dezvoltarea rețelei de școli verzi și achiziționarea de microbuze verzi – apel ”Microbuze electrice pentru elevi”

Din analiza proiectului depus de către initiator și a documentației anexate rezultă următoarele:

În cadrul Strategiei de Dezvoltare a Județului Ilfov 2020-2030, aprobată prin Hotărârea Consiliului Județean Ilfov nr. 83/20.08.2020, este definită viziunea Județului Ilfov 2030, prin Obiectivul Specific 2 „Dezvoltarea capitalului uman în vederea îmbunătățirii ofertei de forță de muncă prin asigurarea accesului cetățenilor la serviciile publice”, respectiv politica sectorială 2.1 “Reabilitarea și extinderea infrastructurii de educație”, pentru implementarea căreia va fi realizat programul  Reabilitări / modernizări / extinderi / dotări / construcții școli”.

Conform Hotărârii Guvernului nr. 59/2023 pentru aprobarea Strategiei naționale privind educația pentru mediu și schimbări climatice 2023-2030, educația privind schimbările climatice și mediu are rolul de a contribui la modelarea comportamentelor individuale, de grup și de sistem care duc la degradarea naturii și a mediului înconjurător și de a crea comportamente responsabile cu mediul. 

O componentă importantă a educației pentru mediu o reprezintă asigurarea mobilității prin microbuze electrice, prietenoase cu mediul și cu un consum energetic redus, asigurând mijloace de deplasare pentru elevii aflați în zone cu populație scăzută, facilitând accesul la educație de calitate a acestora, cu protejarea mediului în același timp. 

Planul Național de Redresare și Reziliență (PNRR) susține, prin componenta C15 – Educație, o serie de investiții relevante pentru unitățile de învățământ preuniversitar care vizează îmbunătățirea condițiilor de transport în zonele slab deservite prin furnizarea de microbuze școlare ”verzi”.

Ministerul Educației, în calitate de coordonator de reforme și investiții, a lansat, în data de 18 mai 2023, Ghidul Solicitantului aferent apelului de proiecte „Microbuze electrice pentru elevi”, modificat, în data de 12 mai 2023, în conformitate cu prevederile ordinului de ministru nr. 4.444/12.06.2023, finanțat prin Planul Național de Redresare și Reziliență - Componenta C15: Educație, cu un buget total alocat de 250 milioane de euro, fără TVA.

În cadrul prezentului apel, prin intermediul unităților administrativ-teritoriale județene reprezentate de consiliile județene (solicitant eligibil), unitățile de învățământ preuniversitar cu clase de nivel primar și/sau gimnazial și / sau liceal vor fi dotate cu microbuze electrice, prin finanțare PNRR.

În vederea realizării celor menționate, Județul Ilfov-Consiliul Județean a transmis adresa 11290/13.06.2023, înregistrată la Primăria Comunei Cornetu, județul Ilfov sub nr. 18113 privind încheierea unui protocol de cooperare între Unitatea Administrativ-Teritorială Cornetu din județul Ilfov și Unitatea Administrativ-Teritorială Județul Ilfov – Consiliul Județean, în vederea depunerii proiectului „Microbuze electrice pentru elevii din județul Ilfov”, finanțat prin Planul Național de Redresare și Reziliență, Componenta C15: Educație, Reforma 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar, Investiția 10: Dezvoltarea rețelei de școli verzi și achiziționarea de microbuze verzi – apel ”Microbuze electrice pentru elevi”.

Pentru realizarea acestui proiect este necesar ca Unitatea Administrativ-Teritorială  Județul Ilfov să deruleze procedurile legale în vederea depunerii cererii de finanțare și a achiziționării centralizate. Pentru aceasta, Unitatea Administrativ-Teritorială – Comuna Cornetu, județul Ilfov trebuie să delege dreptul de a depune cererea de finanțare și de a implementa proiectul de către Unitatea Administrativ-Teritorială  Județul Ilfov.

Microbuzele electrice școlare achiziționate de Unitatea Administrativ-Teritorială Județul Ilfov în cadrul proiectului, la finalizarea perioadei de implementare a proiectului, vor fi transferate în proprietatea Comunei Cornetu, județul Ilfov și vor fi utilizate conform prevederilor Ghidul Solicitantului aferent apelului de proiecte „Microbuze electrice pentru elevi”, apel de proiecte care va fi finanțat prin Planul Național de Redresare și Reziliență - Componenta C15: Educație.

Pentru a putea beneficia de microbuzele electrice școlare destinate, Comuna Cornetu, județul Ilfov va asigura pe o durată de minimum 4 ani, resursele umane (șofer), costurile de reparații și întreținere a microbuzelor, costurile de alimentare, precum și capacitatea de conectare la rețeaua de curent electric a școlii sau a comunei, conform prevederilor Ghidul Solicitantului aferent apelului de proiecte „Microbuze electrice pentru elevi”, apel de proiecte care va fi finanțat prin Planul Național de Redresare și Reziliență - Componenta C15: Educație.

De asemenea, Comuna Cornetu, județul Ilfov își ia angajamentul de a construi și a pune în funcțiune o stație de încărcare electrică pentru microbuzul școlar/microbuzele electrice școlare solicitat/solicitate, nu mai târziu de 31.12.2024.

Având în vedere cele menționate, propunem spre dezbatere și adoptare prezentul proiect de hotărâre privind încheierea unui protocol de cooperare între  Unitatea Administrativ-Teritorială Cornetu, județul Ilfov și Unitatea Administrativ-Teritorială  Județul Ilfov – Consiliul Județean,  în vederea depunerii proiectului „Microbuze electrice pentru elevii din județul Ilfov”, finanțat prin Planul Național de Redresare și Reziliență, Componenta C15: Educație,  Reforma 6: Actualizarea cadrului legislativ pentru a asigura standarde ecologice de proiectare, construcție și dotare în sistemul de învățământ preuniversitar,  Investiția 10: Dezvoltarea rețelei de școli verzi și achiziționarea de microbuze verzi – apel ”Microbuze electrice pentru elevi”.

� În temeiul prevederilor art. 136, alin. (3), lit. a) din Codul Administrativ, cu modificările şi completările ulterioare.

